Lovene i bokutgaven av Norsk lovkommentar er på samme måte som i lovsamlingen Norges lover organisert kronologisk, og ikke tematisk som i den danske Karnov. Hver side gjengir lovteksten øverst på siden, med angivelse av notenummer for hver enkelt kommentar, og kommentarene nedenunder. I den digitale versjonen av Norsk lovkommentar er kommentarene innlemmet direkte i lovteksten på rettsdata.no.